দিবে আমার হাতে একটা গোলাপ

------------------------------------------------

এ,কে,এম সাইফুল ইসলাম

আমি আর আমি নই

সবই আছে তবু যেন কি যেন নেই;

শুধুই একা, শুধুই একা যেন আমি!

কাজ করে মনের ভেতর অজানা কি যেন ভীতি।

সময়টা যাচ্ছে এক কঠোর নিস্তব্ধতায়।

প্রকৃতি সেজেছে ভিন্নরূপে, এসেছে যৌবন

সবুজ আর সবুজে রোদের পর বৃষ্টিতে করে ঝলমল

রূপের উপচে পড়া ঢেউ, বিশুদ্ধ বাতাসের হাতছানি ডাকছে মোদের আয় আয়।

প্রেম পিপাসু প্রকৃতি প্রেমিকদের সাড়া নেই,

আছে ভয়-ভীতি শিকলে বন্দী বিপর্যস্ত মানুষ।

এ গ্রহের মানুষের যেন কোন আগ্রহ নেই।

বিকেলটা যেন আর বিকেল নেই,

বিকেলের স্নিগ্ধতা হয়েছে মলিন, ভালোবাসা বিহীন।

ভালোবাসার বাগানটায় ফুটেনি আর ফুল,

গায়কের গলায় উঠেনি সুর,

বাজেনি ওই বংশীবাদকের বাঁশির সুর।

বিবর্ণ সময়।

আমি যেন আমি নই

সবই আছে তবু যেন কি যেন নেই।

হে খোদা, কি যেন এক মুশকিলে আছি আমরা,

সাহস দাও, সাহস দাও, মুক্ত করো শৃঙ্খলে বাঁধা মন;

উপভোগ করি পৃথিবীর মুক্ত বাতাস ফুল, পাখি, বন।

অশুভ, অসুস্থ পরিস্থিতি হতে মুক্ত করো আমাদের

শোনাও শান্তির বাণী, মুক্ত হোক মানুষজন,

আনন্দ বাগানে ফুটোক অজস্ত্র ফুল।

ফিরে আসুক মানুষের মনে আনন্দ স্বস্তির নিঃশ্বাস,

ঘোর অমানিশা কেটে আলোকিত আকাশ;

কেহ দাঁড়িয়ে অপেক্ষায়

দিবে আমার হাতে একটা গোলাপ।

--------------------------------